बूरेदे लड‌्डू :- डॉ.संसार चन्द्र हुन्दा एह् 12 एं निबन्धें दा हास्य-व्यंगात्म संग्रैह ऐ। इसदा प्रकाशन डोगरी संस्था पास्सेआ 1974 ब’रे च करोआया गेआ। एह् संग्रह् उन्दा मौलक डोगरी निबन्दें दा मजमूआ नेईं होइयै हिन्दी, पंजाबी, निबन्धें दा डोगरी अनुवाद ऐ। इ गल्लै दी तस्दीक उन्दे दुए निबंध संग्रैह् ‘तील्लें दे घाट’ दी भूमका च स्पश्ट होई दी ऐ। भूमका च ओह् लिखदे न-“त्रै-चार ब’रे पैह्‌ले मेरे किश हिन्दी, पंजाबी निबन्धें दा रूपान्तर ‘बूरै दे लड्डू’ नां कन्नै डोगरी संस्था दुआरा प्रकाशित कीता गेआ हा। मिगी एह् आक्खने च खुशी मसूस होआ करदी ऐ जे मौलक रचना नेईं होंदे होई बी डोगरी प्रेमियें एह्‌दा उचित आदर कीता हा। तदूं कोला मेरे मनै च अपने प्रदेश दी भाशा डोगरी ताईं साहित्य-सेवा दे रूपै च किश पत्तर-पुष्प नजर करने दी लालसा उत्तरोतर बधदी रेही।”